als_Latn dik_Latn sag_Latn
Kolegë në fushë, por kundërshtarë në politikë. Ky është kapërcimi i madh i ish-sportistëve, të cilët në zgjedhjet e 23 qershorit janë kandidatë për deputetë në një numër rekord. Ndër 17 kandidatë të regjistruar zyrtarisht në listat shumë-emërore, 5 prej tyre kanë shanse reale, për te zbritur ne fushën e parlamentit. Ish-gjyqtari ndërkombëtar Albano Janku, me profesion inxhinier ndërtimi, kandidon për FRD-në në kryeqytet. I renditur i 10 në listë, ai e kupton që shanset për t’u zgjedhur janë të pakta, por beson se afrimi i kolegëve të tij në Kuvend, do ta bënte politikën më të ndershme. Më të preferuarit e partive politike, vijnë nga bota e futbollit. Emra të njohur të kombëtares kuq e zi, apo ish-trajneri i ekipit Shpresa. Të dytët, vijnë nga sporti i mundjes, ku spikat deputeti i rikandiduar Fidel Ylli, ish-President i Komitetit Olimpik Shqiptar për disa vite. Viron Bezhani, është një tjetër emër i njohur që kandidon në Tiranë, për LSI-në. Ai beson se vëmendja ndaj sportit, do të shtonte mundësitë për të rritur një brez të edukuar shëndetshëm. Për ta loja sapo ka filluar. U duhet të ndeshen në një mënyrë pak ndryshe nga ajo e fushës se blertë, apo tapeti i mundjes. Bilbili bie në 23 qershor!
als_Latn